أرسل البسمات يا النجم البعيد
خل ضوءك بالمشاعر يمتلي
لك ترى الدقات تتنامى وتزيد
والحشا بقدومها يستقبلي
انت بشرى كل ما فيها جديد
انت شامخ في عطاءك معتلي
وانت جسر للوصل ماهو حديد
مير كتله بالمشاعر تمتلي
فيك سحر في عيونك ما يحيد
وفيك سر كل يوم تحتلي
من رأى حسنك غدا دايم سعيد
في جمالك ينظر ويتاملي
لك نظمت الشعر دايم واستزيد
والقوافي نظمها يسترسلي
لا تخلي القلب يا الغالي وحيد
بالمشاعر بره ولا تبخلي
دايما غالي ولو عني بعيد
حبك اللي ثابت ما ينجلي